**Vilonya Község Polgármestere**

8194 Vilonya, Kossuth u. 18.

**Előterjesztés**

|  |  |  |  |
| --- | --- | --- | --- |
| Tárgya: | 2026. évi átmeneti gazdálkodásról | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás |  | | |
| Fontosabb  jogszabályok: | az államháztartásról szóló 2011. évi CXCV. törvény  az államháztartásról szóló törvény végrehajtásáról szóló 368/2011. (XII.31) Kormány rendelet,  az államháztartás számviteléről szóló 4/2013. (I.11) Kormányrendelet | | |
| Előterjesztés  szövege: | Az államháztartásról szóló 2011. évi CXCV. törvény a Képviselő-testületnek lehetőséget ad arra, hogy az átmeneti gazdálkodás szabályairól rendeletet alkosson, ha az önkormányzat következő évi  költségvetési rendelete még nem került elfogadásra.  A jövő évi költségvetés előterjesztésének határideje az Államháztartásról szóló 2011. évi CXCV. törvény 24. § (3) szerint 2026. február 15.  Magyarország 2026. évi központi költségvetéséről szóló 2025. évi LXIX. törvény már elfogadásra került. A költségvetési törvényben megfogalmazott felhatalmazások alapján az államháztartásért felelős miniszter december 15-ig dönt a településüzemeltetés közvilágítási, az óvodaműködtetési, bölcsődei üzemeltetési, gyermekétkeztetés üzemeltetési támogatás esetén. A miniszter 2026. január 15-ig az önkormányzatok számára – elektronikus rendszeren keresztül – elérhetővé teszi a települési önkormányzatok általános és ágazati támogatása kapcsán őket megillető összegeket.  A kiadások tekintetében - bizonyos ágazatoknál - megszületettek a kormányzati bérmegállapodások, de még jogszabályi szinten még nem jelentek meg. Ilyen például a szociális és kulturális területen dolgozók 15 %-os bérfejlesztése, a minimálbér és a garantált bérminimum emelése. A médiákban megjelent cikkek szerint megállapodott a Versenyszféra és a Kormány Állandó Konzultációs Fóruma a 2026. évi minimálbér (290.800,- Ft-ról 322.800,- Ft-ra emelkedik, 11 %-os, 32.000,- Ft-os emelés) és a garantált bérminimum (348.800,- Ft-ról 373.200,- Ft-ra emelkedik 7 %-os, 24.400,- Ft-os növekedés) összegéről. A megállapodás tartalma jogszabályi erőre az előterjesztés összeállítási időszakában még nem emelkedett. A Magyar Közlönyben várhatóan december végén fog megjelenni a pontos összeg (a média tájékoztatása szerint).  A 2026. évi állami megalapozó felmérés kapcsán a Magyar Államkincstár levélben kérte, hogy a gyermekétkeztetés rezsi költség számításánál a konyhai dolgozók bére esetében, továbbá a bölcsődei kiadások esetében is 15 % bérfejlesztés kerüljön a számítási anyagban figyelembevételre. Ebből az sejthető, hogy e két területen is lesz bérintézkedés. Az óvodapedagógus 2026. évi bérfejlesztésének mértéke még nem ismert.  Az önkormányzat 2026. évi állami támogatásának összege – a fentiekben leírtak figyelembevételével - az előterjesztés összeállításakor még nem áll rendelkezésre.  A leírtak alapján látható, hogy az önkormányzat költségvetési rendeletének megalkotásához szükséges információk jelen időszak alatt is folyamatosan változnak, a kormányzati döntések jogszabályi és informatikai rendszereken történő megjelenése is folyamatos.  Az Áht. 25. §-a tartalmazza a helyi önkormányzat átmeneti gazdálkodásának szabályait:  25. § (1)  Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék.  (2) Az átmeneti gazdálkodásról szóló rendeletben meg kell határozni a felhatalmazás időtartamát. A felhatalmazás az új költségvetési rendelet hatálybalépésének napján megszűnik.  (3) Ha a képviselő-testület a költségvetési rendeletet a költségvetési év kezdetéig vagy az átmeneti gazdálkodásról szóló rendelet hatályvesztéséig nem alkotta meg, és az átmeneti gazdálkodásról rendeletet nem alkotott, vagy az átmeneti gazdálkodásról szóló rendelet hatályát vesztette, a polgármester jogosult a helyi önkormányzatot megillető bevételek beszedésére és az előző évi kiadási előirányzatokon belül a kiadások arányos teljesítésére.  (4)  A (3) bekezdés alapján folytatott gazdálkodásról a képviselő-testület részére a polgármester beszámol. A képviselő-testület az új költségvetési rendeletet az (1) és (3) bekezdés szerint beszedett bevételeket és teljesített kiadásokat az új költségvetési rendeletbe beépítve fogadja el.”  A rendelet megalkotása során az alábbi irányokat javasoljuk meghatározni:  A munkavállalói bérek tekintetében a kötelező átsorolásokat, minimál bér és a garantált bérminimum kiegészítéseket végre kell hajtani. A 2026. évben a köznevelési dolgozók, közalkalmazottak, kulturális területen dolgozó munkavállalók, köztisztviselők részére a jogszabályokban, központi kormányzati intézkedésekben meghatározott módon és mértékben a kötelezően előírt illetményeket, munkabéreket illetménypótlékokat, ágazati pótlékokat, bölcsődei és egyéb pótlékokat biztosítani kell.   1. Cafetéria   A [Kttv. 151. §](https://njt.hu/jogszabaly/2011-199-00-00" \l "SZ151" \t "_blank)-ában, valamint a 225/L [(1) bekezdés](https://or.njt.hu/eli/v01/734147/r/2023/2#SZ7@BE1)ében foglaltak alapján, továbbá a Magyarország 2026. évi központi költségvetéséről szóló 2025. évi LXIX. törvény [64. § (3) bekezdés](https://njt.hu/jogszabaly/2022-25-00-00#SZ65@BE6)ének hatályba lépése esetén a 2026. évben nettó 400.000,- Ft cafetéria keretet állapít meg.  Egyéb illetményelemek  Az Önkormányzat a 2025. évi költségvetési rendeletében biztosított az egyéb központi béremelésben nem részesülő közalkalmazottak részére 10.000,- Ft/hó/fő illetmény kiegészítést, melyet a 2026. évre is javaslunk megtartani.  A részmunkaidős munkavállalók részére ezen juttatások időarányosan kerüljenek megállapításra.  Egyéb irányelvek:  A költségvetési szervek és az önkormányzat dologi kiadásainak meghatározása a 2025. évi módosított előirányzat adatokon, a szervezeti változásokon és az érvényben lévő szerződéseken alapulnak.  Az Önkormányzat átadott pénzeszközeit, támogatásait az érvényben lévő társulási megállapodások alapján határozta meg.  Fentiek alapján kérem a Tisztelt Képviselő-testületet, hogy az előterjesztést megtárgyalni és az alábbi rendelet-tervezetet elfogadni szíveskedjen. | | |
| Mellékletek: db | 1-2 melléklet, 1 db hatástanulmány | | |
| Keltezés: | 2025. december 4. | | |
| Előterjesztő aláírása: | Fésüs Sándor polgármester | | |

**VILONYA KÖZSÉG ÖNKORMÁNYZATA KÉPVISELŐ-TESTÜLETÉNEK**

…/2025.(XII….) rendelete

**a 2026. évi átmeneti gazdálkodásról**

[1] A költségvetési rendelet biztosítja a polgárok számára az önkormányzat és intézményei 2026. évre tervezett bevételeinek és kiadásainak, pénzügyi-gazdálkodási működésének megismerhetőségét. A rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendelet biztosítja Magyarország helyi önkormányzatairól szóló 2011. évi CLXXXIX. törvény előírásainak megfelelően a kötelező feladatok ellátását, ezen felül számos, a lakosság számára fontos önként vállalt cél megvalósítását.

[2] Vilonya Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

1. § Vilonya Község Önkormányzatának Képviselő-testülete felhatalmazza a polgármestert, hogy az önkormányzat költségvetését megillető bevételeket folyamatosan, a hatályos jogszabályok szerint beszedje.

2. § (1) Az önkormányzat kiadásainak teljesítésére a 2025. évi módosított költségvetési rendelet kiadási előirányzatain belül az alábbi elvek szerint kerülhet sor:

a) a folyó kiadásokat arányosan,

b) a 2026. évre áthúzódó kifizetések szerződés szerint,

c) a már folyamatban lévő beruházási, felújítási feladatok és más szerződéshez kötődő kötelezettségek kiadásait a kötelezettségvállalás szerint,

d) a szociális ellátások a jogszabályok szerinti mértékig,

e) az életveszély elhárítását, a „havaria” –ként jelentkező költségeket a szükséges és elengedhetetlen mértékig.

(2) A Képviselő-testület a 2025. év novemberében és decemberében, illetve a 2026. január és február hónapokban hatályban lévő hatósági szerződésekhez kötődő közfoglalkoztatottak munkabér és járuléka költségeit, továbbá az igényléshez kapcsolódó közvetlen költségeket kifizeti.

(3) Az önkormányzat a Berhidai Szociális Társulás, a Berhidai Köznevelési Társulás részére a fenti elvek szerinti kiadási előirányzatok arányos része kerülhet átadásra, finanszírozásra.

3. § (1) Vilonya Község Önkormányzatának 2025. évi költségvetéséről szóló 2/2025.(II.25.) rendeletének 7. §-8. §, 9. § (1)-(8) bekezdéseit a [(2)-(10) bekezdés](https://or.njt.hu/eli/431484/r/2024/13#SZ3@BE2)ben foglaltak szerint kell alkalmazni.

(2) Az önkormányzat felelős az előirányzatai - túllépést nem eredményező módon történő – felhasználásáért, betartva az államháztartásról szóló [2011. évi CXCV. törvény (a továbbiakban: Áht.)](https://njt.hu/jogszabaly/2011-195-00-00) és az államháztartási törvény végrehajtásáról szóló 368/2011. (XII.31) Korm. rendelet (a továbbiakban: Ávr.), az államháztartás számviteléről szóló [4/2013.(I.11.) Korm. rendelet](https://njt.hu/jogszabaly/2013-4-20-22) előírásait, az alapító okiratokban, a munkamegosztás és feladatvállalás rendjéről szóló megállapodás és a pénzügyi szabályzatokban foglaltakat. Évközben kiadásaik saját működésük körébe tartozó pályázati támogatásnál, intézményi működési bevételnél figyelembe vett bevételeikkel azonos összegben nőhetnek. A kiadási kiemelt előirányzatok egymás közötti átcsoportosítási javaslatokat, illetve előirányzat emelési igényeket a Képviselő-testület hagyja jóvá.

(3) A betöltetlen álláshelyek miatti feladat ellátást úgy kell megszervezni, hogy az előirányzati túllépést ne okozzon.

(4) A munkavállalói bérek tekintetében a kötelező átsorolásokat, minimál bér és a garantált bérminimum kiegészítéseket végre kell hajtani. A 2026. évben a köznevelési dolgozók, közalkalmazottak, kulturális területen dolgozó munkavállalók, köztisztviselők részére a jogszabályokban, központi kormányzati intézkedésekben meghatározott módon és mértékben a kötelezően előírt illetményeket, munkabéreket illetménypótlékokat, ágazati pótlékokat, bölcsődei és egyéb pótlékokat biztosítani kell.

(5) A képviselői tiszteletdíj mértékét 2026. évben 15.000,-Ft/hó összegben állapítja meg.

A Képviselő-testület a Magyarország 2026. évi központi költségvetéséről szóló 2025. évi LXIX. [törvény 63. § (4) bekezdés](https://njt.hu/jogszabaly/2024-90-00-00#SZ64@BE5)ének hatálybalépését követően a köztisztviselői illetményalapot 2026. január 1-től 75.000,- Ft összegben állapítja meg.

(6) Az önkormányzat a Berhidai Közös Önkormányzati Hivatal (a továbbiakban: Hivatal) köztisztviselői részére a közszolgálati tisztviselőkről szóló 2011. évi CXCIX. törvény (a továbbiakban: [Kttv.](https://njt.hu/jogszabaly/2011-199-00-00)) 234. § (3) bekezdés c) pontjában és a (4) bekezdésében foglaltak alapján az illetménykiegészítés mértékét 20 %-ban állapítja meg.

(7) A [Kttv. 151. §](https://njt.hu/jogszabaly/2011-199-00-00#SZ151)-ában, valamint a [225/L. § (1) bekezdés](https://njt.hu/jogszabaly/2011-199-00-00#SZ225L@BE1)ében foglaltak alapján, továbbá Magyarország 2026. évi központi költségvetéséről szóló 2025. évi LXIX. [törvény 63. § (3) bekezdés](https://njt.hu/jogszabaly/2024-90-00-00#SZ64@BE5) hatálybalépét követően 2026. évben nettó 400.000,- Ft cafetéria keretet állapít meg.

(8) A központi béremelésben nem részesülő valamennyi közalkalmazottak részére a 2026. január 1-i minimálbérhez, illetve garantált illetményhez képest, bruttó 10.000,- Ft/hó összegű illetmény-kiegészítést biztosít 2026. január 1-től. A részfoglalkoztatási jogviszonyban alkalmazott munkavállalók részére a munkaidő arányában biztosítja.

(9) Az önkormányzat a közalkalmazottak jogállásáról szóló [1992. évi XXXIII. törvény (a továbbiakban: Kjt.)](https://njt.hu/jogszabaly/1992-33-00-00) és [Kttv.](https://njt.hu/jogszabaly/2011-199-00-00) teljes munkaidőben foglalkoztatott alkalmazottai részére együttesen – Ávr. 51. §-a alapján – éves szinten az egységes rovatrend K1 rovat eredeti előirányzatának maximum 30 %-a mértékig vállalható kötelezettség amennyiben az intézményi költségvetésekben biztosított a fedezet.

(10) A saját gépjárműhasználat költségtérítését a személyi jövedelemadóról szóló [1995. évi CXVII. törvény 25. § (2) bekezdés b) pont](https://njt.hu/jogszabaly/1995-117-00-00#SZ25@BE2@POB)jában előírt adómentes mértékig állapítja meg a saját gépjárművel történő munkába járás költségét.

(11) Beruházási feladatokra az alábbiak előirányzatokat határozza meg:

a) Önkormányzati igazgatás egyéb gép, berendezési feladatokra 200.000,- Ft

b) Közművelődési feladat egyéb gép, berendezési feladatokra 200.000,- Ft,

c) Riasztó rendszer tápforrás, akkumulátor csere (volt iskola) 120.000,- Ft.

(12) A felújítási feladatokra az alábbi előirányzatokat határozza meg:

a) MFP-UHJ/2025 járdafelújítás Papkeszi u. 5.894.756,- Ft,

b) MFP-ÖTIFB/2025 iskola felújítás 7.101.507,- Ft.

4. § Az önkormányzat létszám keretét az alábbiakban határozza meg:

a) zöldterület kezelésen 1 fő közalkalmazott,

b) a művelődési háznál 0,5 fő közalkalmazott és

c) 5 fő közfoglalkoztatott.

5. § Az átmeneti gazdálkodásról szóló rendelet alapján beszedett bevételeket és kiadásokat a 2026. évi költségvetési rendeletbe be kell illeszteni.

6. § Ez a rendelet 2026. január 1-jén lép hatályba, és ez a rendelet Vilonya Község Önkormányzatának 2026. évi költségvetéséről szóló rendelete hatályba lépésének napján hatályát veszti.

Általános indokolás

A rendelet megalkotását az 2011. évi CXCV. törvény 25. §-a teszi szükségessé, mely előírja, hogy amennyiben az önkormányzat a költségvetési rendeletet nem fogadta el, akkor az átmeneti

gazdálkodásról rendeletet alkot. A rendelet biztosítja az Önkormányzat és intézményei jogszerű

működését és finanszírozását, az Önkormányzat 2026. évi költségvetéséről szóló rendelet hatályba lépéséig. A jogalkotás elmaradása esetén egyes kifizetések teljesítésére nem lenne lehetőség.

Részletes indokolás

**Az 1. §**

A szakasz rendelkezik a Polgármester felhalmazásáról.

**A 2. §**

A szakasz rendelkezik a rendelet hatálya alatti időszak bevételeinek beszedésére vonatkozó és kiadásainak teljesítésére vonatkozó általános szabályokról.

**A 3. §**

A személyi juttatások, a munkáltatót terhelő járulékok és szociális hozzájárulási adó, a dologi kiadások, az egyéb működési célú kiadások feltételrendszerét és esetenként keret összegeit, illetve a beruházási célfeladatokat határozza meg.

**A 4. §**

Tartalmazza a létszámkereteket.

**Az 5. §**

Az átmeneti gazdálkodásról szóló rendelet alapján beszedett bevételeknek és kiadásoknak a 2026. évi költségvetési rendeletbe való beillesztési kötelezettségét írja elő.

**A 6. §**

Hatálybaléptető rendelkezéseket tartalmaz.

**Hatásvizsgálat**

A jogalkotásról szóló 2010. évi CXXX. törvény 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

Társadalmi, gazdasági, költségvetési hatásai: A rendelet biztosítja az Önkormányzat és intézményei jogszerű működését és finanszírozását, az Önkormányzat 2026. évi költségvetéséről szóló rendelet hatályba lépéséig.

Környezeti és egészségügyi következményei: A rendeletnek nincsenek környezeti és egészségügyi következményei.

Adminisztratív terheket befolyásoló hatásai: A tervezet adminisztratív terheket nem keletkeztet.

A jogszabály megalkotásának szükségessége, a jogalkotás elmaradásának várható következményei: A rendelet megalkotását az 2011. évi CXCV. törvény 25. §-a teszi szükségessé, mely előírja, hogy amennyiben az önkormányzat a költségvetési rendeletet nem fogadta el, akkor az átmeneti gazdálkodásról rendeletet alkot. A jogalkotás elmaradása esetén egyes kifizetések teljesítésére nem lenne lehetőség.

A jogszabály alkalmazásához szükséges személyi, szervezeti, tárgyi és pénzügyi feltételek: A

rendelet alkalmazásához szükséges személyi, szervezeti, tárgyi feltételek adottak.