Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

|  |
| --- |
|  |

**Előterjesztés**

|  |  |  |  |
| --- | --- | --- | --- |
| Tárgya: | **Javaslat a Helyi Esélyegyenlőségi Program felülvizsgálatára** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Meghívandó személy: |  | | |
| Az ügyben született korábbi önkormányzati határozatra, rendeletre való hivatkozás | 86/2023. (XII.11.) számú határozat | | |
| Fontosabb  jogszabályok: | Az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban Ebtv.)  A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm.rendelet | | |
| Előterjesztés  szövege: | Az Ebtv. 31. § (1) bekezdése szerint a települési önkormányzat ötévente öt évre szóló helyi esélyegyenlőségi programot fogad el.  A (2) bekezdés értelmében a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok – különös tekintettel a nők, a mélyszegénységben élők, a romák, a fogyatékkal élő személyek, valamint a gyermekiek és az idősek csoportjára – oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket.  A (4) bekezdés alapján a helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévenként át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.  A jelenleg hatályos Helyi Esélyegyenlőségi Programot (a továbbiakban: HEP) áttekintése során megállapítást nyert, hogy a helyzetelemzés módosítása nem szükséges.  Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el. | | |
| Mellékletek: | HEP Vilonya 2025 évi felülvizsgálathoz összefoglaló - HEP 2024-2028 | | |
| Keltezés: | Vilonya, 2025. december 5. | | |
| Előterjesztő aláírása: | Fésüs Sándor s.k.  polgármester | | |

**Határozati javaslat**

**…./2025. (XII.8.) Kt. határozat**

**Javaslat a Helyi Esélyegyenlőségi Program felülvizsgálatára**

Vilonya Község Önkormányzata Képviselő-testülete 2025. december 8-i ülésén megtárgyalta a **„Javaslat a Helyi Esélyegyenlőségi Program felülvizsgálatára”** előterjesztést ésaz alábbi döntést hozta:

1. A 2024-2028. időszakra vonatkozó Helyi Esélyegyenlőségi Program (a továbbiakban: HEP) - a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet 6. § (1) bekezdése alapján történő, az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdése szerinti - áttekintése és felülvizsgálata eredményeként megállapítja, hogy

a 2024-2028. időszakra vonatkozó Helyi Esélyegyenlőségi Programot (a továbbiakban: HEP) módosítás nélkül hatályában fenntartja, és az Összefoglaló a Helyi Esélyegyenlőségi Program (HEP) 2025. évi felülvizsgálatáról című felülvizsgálati dokumentumot elfogadja.

1. A felülvizsgált HEP közzétételéről gondoskodni kell.
2. A döntésről a Társadalmi Esélyteremtési Főigazgatóságot értesíteni kell.

Határidő: azonnal

Felelős: Fésüs Sándor polgármester

dr. Guti László jegyző

dr. Adamecz Krisztina aljegyző

Csonka Ágnes igazgatási ügyintéző