Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **A Kelet-Balatoni Térség Önkormányzati Társuláshoz csatlakozásról** | | |
| Előterjesztés:\* | rendes | | rendkívüli |
| Nyilvános/  zárt ülés: | nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás |  | | |
| Fontosabb  jogszabályok: | Magyarország helyi önkormányzatairól szóló 2011. évi CLXXXIX törvény (Mötv.) | | |
| Előterjesztés  szövege: | Tisztelt Képviselő-testület!  Az előzetes egyeztetéseket követően javaslom, hogy 2026. év július 1. napjától Vilonya Község Önkormányzata a Kelet-Balatoni Térség Önkormányzati Társulásához csatlakozzon.  A jelenleg hatályos társulási megállapodás alapján a társuláshoz csatlakozni január 1-ével és július 1-ével lehet. A társuláshoz való csatlakozásról legalább hat hónappal korábban, minősített többségi szavazással kell dönteni. A társult településeket terhelő befizetés összege 50 Ft/állandó lakos/év. A pénzügyi hozzájárulás mértékét 2026.január 1. napjától a tagok évente egyszer, tárgyév június 30. napjáig fizetnek meg.  A Társulás céljait és feladatait a hatályos társulási megállapodás tartalmazza.  A társulási megállapodásban megjelölt célok elérése érdekében javaslom, hogy a Képviselő-testület a társuláshoz csatlakozzon.  A KBTÖT hatályos Társulási Megállapodását az előterjesztés mellékleteként csatoltan megküldöm.    Kérem a Képviselő-testületet, hogy az előterjesztést vitassa meg, a határozati javaslatot fogadja el. | | |
| Mellékletek: | Társulási Megállapodás | | |
| Keltezés: | 2025. december 5. | | |
| Előterjesztő aláírása: | Fésüs Sándor polgármester sk | | |

**..../2025. (XII.8.) Kt. határozat**

**A Kelet-Balatoni Térség Önkormányzati Társuláshoz csatlakozásról**

Vilonya Község Önkormányzatának Képviselő-testülete megtárgyalta a „**A Kelet-Balatoni Térség Önkormányzati Társuláshoz csatlakozásról**” szóló előterjesztést, és az alábbi döntést hozta:

1. Vilonya Község Önkormányzata 2026. július 1. napjával csatlakozni kíván a Kelet-Balatoni Térség Önkormányzati Társuláshoz. A Társulási Megállapodást tudomásul veszi, azzal, hogy a társulás által ellátott feladatok közül a térségi és nemzetközi kapcsolatok biztosítása vonatkozásában ellátandó feladatokat kívánja a társulás keretében igénybe venni.
2. Felkéri a polgármestert, hogy jelen döntésről a Kelet-Balatoni Térség Önkormányzati Társulás Társulási Tanácsát értesítse.
3. Vilonya Község Önkormányzata a lakosságszám alapján megállapított pénzügyi hozzájárulás mértékét a 2026. évi költségvetés terhére biztosítja, melynek mértéke 50.-Ft/állandó lakos/év.
4. Felhatalmazza a polgármestert, hogy a csatlakozáshoz szükséges Társulási Megállapodást Vilonya Község Önkormányzata nevében aláírja, valamint a szükséges intézkedéseket, jognyilatkozatokat megtegye.

Határidő: 2026. július 1.

Felelős: Fésüs Sándor polgármester

Dr. Guti László jegyző

dr. Adamecz Krisztina aljegyző

Zakor Tünde pénzügyi irodavezető