Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Véleménynyilvánítás a 2026/2027. tanévre vonatkozó általános iskolai körzethatárok kijelölésével kapcsolatban** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | - | | |
| Fontosabb  jogszabályok: | A nemzeti köznevelésről szóló 2011. évi CXC. törvény  A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet | | |
| Előterjesztés  szövege: | A nemzeti köznevelésről szóló 2011. évi CXC. törvény 50. § (8) bekezdése alapján a köznevelési feladatokat ellátó területileg illetékes tankerületi központ meghatározza és közzéteszi az iskolák felvételi körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.  A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (továbbiakban: EMMI rendelet) 24. § (1) bekezdése alapján az illetékes tankerületi központ december 1-jéig tájékoztatja a települési önkormányzatokat a kijelölt körzetek tervezetéről. A jogszabálynak megfelelően a Veszprémi Tankerületi Központ a véleményezéshez megküldte a településen kötelező felvételt biztosító általános iskolák körzethatárainak meghatározására vonatkozó tervezetet, amelyet mellékelten csatolok.  Az EMMI rendelet 24. § (1a) bekezdése értelmében a települési önkormányzat a véleményéről február 15. napjáig tájékoztatja az illetékes tankerületi központot.  Fentiekre tekintettel kérem a Tisztelt Képviselő-testületet, hogy az előterjesztést megtárgyalni a határozati javaslatot elfogadni szíveskedjen. | | |
| Mellékletek: | A Veszprémi Tankerülti Központ illetékességi területén található köznevelési intézmények 2026/2027. tanévre vonatkozó felvételi körzete tervezet | | |
| Keltezés: | 2025. december 5. | | |
| Előterjesztő aláírása: | Fésüs Sándor s.k.  polgármester | | |

**Határozati javaslat:**

**…./2025. (XII. 8.) Kt. határozat**

**Véleménynyilvánítás a 2026/2027. tanévre vonatkozó általános iskolai körzethatárok kijelölésével kapcsolatban**

Vilonya Község Önkormányzat Képviselő-testülete 2025. december 8-i ülésén megtárgyalta a „**Véleménynyilvánítás a 2026/2027. tanévre vonatkozó általános iskolai körzethatárok kijelölésével kapcsolatban**” tárgyú előterjesztést, és az alábbi határozatot hozta:

1. A Veszprémi Tankerületi Központnak az általános iskolák körzethatárainak meghatározására – Vilonya községre- vonatkozó tervezetét tudomásul veszi.
2. Felkéri a polgármestert, hogy a döntésről a Veszprémi Tankerületi Központot tájékoztassa.

**Határidő:** 2026. február 15.

**Felelős:** Fésüs Sándor polgármester

dr. Guti László jegyző

Bárdos-Szabó Nikolett hatósági irodavezető